Document ID: /roh_data/filtered/Billingualer_Corpus_interleaved-de-rm.jsonl.gz/231

This is a text translated from German to Rumantsch Grischun.
Einweg-Glasflaschen sollen mit vorgezogener Entsorgungsgebühr belegt werden

Ähnlich wie bei PET-Flaschen soll künftig auch auf Einweg-Flaschen eine Entsorgungsgebühr im Kaufpreis enthalten sein.

Das Einsammeln und Verwerten von Altglas führt gesamtschweizerisch zu jährlichen Kosten von etwa 30 Mio. Franken. Jetzt sollen nicht länger die Gemeinden, sondern direkt die Verursachenden diese Kosten übernehmen. Das Eidg. Departement für Umwelt, Verkehr, Energie, Kommunikation (UVEK) möchte die Verordnung über Getränkeverpackungen entsprechend ändern. Auf Glasflaschen soll neu eine vorgezogene Entsorgungsgebühr im Kaufpreis enthalten sein. Diese dürfte für Glasflaschen ab einem halben Liter zwischen vier und zehn Rappen, für kleine Flaschen zwischen zwei und fünf Rappen betragen.

Die Bündner Regierung ist mit der vorgesehenen Totalrevision grundsätzlich einverstanden. Sie begrüsst insbesondere die vorgezogene Entsorgungsgebühr. Überdies regt die Regierung an, folgende Postulate besser zu berücksichtigen: Der Anteil der nicht verwertbaren Getränkeverpackungen, die in den Kehricht gelangen, soll möglichst gering gehalten und Mehrweg-Verpackungen sollten gezielt gefördert werden. Nicht einverstanden ist die Regierung mit dem Ansinnen, das Verbot von PVC-Flaschen aufzuheben, jedoch ein Pfand einzuführen. PVC ist und bleibt ein problematischer Stoff, in der Getränkeindustrie hat er seine Berechtigung verloren.

Graubünden lehnt Abgabe zur Sanierung von Altlasten ab

Der Bund möchte mit der geplanten Abgabe zur Sanierung von Altlasten 40 Prozent der Aufwendungen der Kantone finanzieren, die nötig sind, um Deponien, Betriebe und Unfallstandorte zu sanieren. Die Abgaben an den Bund müssten von den Inhabern von Abfalldeponien im Inland und von Exporteuren, die Abfälle im Ausland ablagern, geleistet werden. Auf Grund der vorgesehenen Höhe der Abgaben und der jährlich abgelagerten Abfälle werden die hiesigen Deponien voraussichtlich mit Abgaben von mehr als einer Million Franken pro Jahr belastet. Demgegenüber kann der Kanton mit einem Rücklauf von bloss 800'000 Franken rechnen. Damit müsste Graubünden die Altlasten-Sanierungen in anderen Kantonen in erheblichem Umfang mitfinanzieren, ohne diese Kosten mitverursacht zu haben.

Die Regierung lehnt den Entwurf für eine Verordnung über die Abgabe zur Sanierung von Altlasten denn auch entschieden ab. Im Wesentlichen wird ausgeführt, die vorgesehene Abgabe sei unnötig und führe zu einer massiven Umverteilung zu Lasten von Kantonen mit wenigen Sanierungsfällen. Zudem sei die Abgabe nicht verursachergerecht und bewirke eine unnötige Aufblähung des Verwaltungsapparats.

Aus den Gemeinden

Die Teilrevisionen der Ortplanungen von Degen, Hinterrhein, Ruschein, Samedan, Schluein, Uors-Peiden und Zuoz werden genehmigt.

Das Bauprojekt für die Verbesserung des Aussen-Sportplatzes in Vals wird definitiv genehmigt. An die anrechenbaren Kosten von etwa 129'000 Franken sichert der Kanton Baubeiträge von zehn Prozent zu.

Für verschiedene Strassenbau-Projekte im Kanton werden Kredite im Gesamtbetrag von 4.8 Mio. Franken freigegeben (Elektroinstallationen für die Beleuchtung und Glasfaserkabel-Anlage im San-Bernardino-Tunnel, Sanierung/Neubau der Wand- und Stützmauern Tröglitobel im Abschnitt Zillis-Thusis der A13c, Verlängerung Trottoir in Andeer, Bau- und Belagsarbeiten an der Italienischen Strasse Piazza-Resgia de Scima, Korrektion der Oberalp-Strasse Teilstrecke Vals Segnas-Pignola, Umgestaltung Bahnhof-Platz Scuol).

Neuer Chef des Gesundheitsamts

Rudolf Leuthold wird zum neuen Vorsteher des Gesundheitsamts gewählt. Er ist 1962 geboren und in Grüsch wohnhaft. Von 1991 bis August 1998 war Rudolf Leuthold in der Forschungs- und Entwicklungsabteilung der Hamilton Bonaduz AG tätig. Anfang 1996 wurde ihm die Gesamtverantwortung der Softwareabteilung innerhalb der Forschungs- und Entwicklungsabteilung übertragen. Seit September 1998 ist Rudolf Leuthold bei der Krupp Presta AG in Eschen als Entwicklungsleiter in der Abteilung Nockenwellen tätig. Rudolf Leuthold tritt seine Stelle Anfang 2000 an.

Personelles

Maria Tscharner, Scheid, Hausangestellte im Wohnheim Rothenbrunnen der Klinik Beverin, ist Ende Juli 1999 in den Ruhestand getreten. Die Regierung dankt ihr für die Dienste, die sie dem Kanton geleistet hat.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 12.08.1999

Buttiglias da vaider persas duain vegnir imponidas cun ina taxa d'allontanament anticipada

Sumegliantamain a las buttiglias da PET duai esser cuntegnida en il futur er tar las buttiglias persas ina taxa d'allontanament en il pretsch da cumpra.

La rimnada e l'economisaziun dal vaider vegl chaschuna en l'entira Svizra custs annuals da circa 30 milliuns francs. Uss na duain betg pli surprender las vischnancas, mabain directamain ils chaschunaders quests custs. Il departament federal per ambient, traffic, energia e communicaziun (DATEC) vuless midar correspundentamain l'ordinaziun davart ils emballagis per bavrondas. En il pretsch da cumpra da buttiglias da vaider duai esser cuntegnida novamain ina taxa d'allontanament anticipada. Questa taxa vegniss a muntar per buttiglias da vaider sur in mez liter tranter quatter e diesch raps, per buttiglias pli pitschnas tranter dus e tschintg raps.

La regenza grischuna è da princip perencletga cun la revisiun totala previsa. Ella beneventa specialmain la taxa d'allontanament anticipada. Ultra da quai dat la regenza impuls per resguardar meglier ils suandants postulats: la quota dals emballagis nunutilisabels per bavrondas ch'arrivan en il rument, duai restar zunt pitschna ed ils emballagis reutilisabels duain vegnir promovids intenziunadamain. La regenza n'è betg d'accord cun l'idea d'abrogar il scumond da buttiglias PVC, dentant d'introducir in pegn. Il PVC è e resta ina materia problematica, en l'industria da bavrondas ha el pers sia giustificaziun.

Il Grischun refiera la taxa per sanar deponias veglias

Cun la taxa planisada per sanar deponias veglias vuless la confederaziun finanziar 40 pertschient dals custs dals chantuns ch'èn necessaris per sanar deponias, manaschis e lieus d'accident. Las taxas a la confederaziun duain vegnir prestadas dals possessurs da deponias da rument en Svizra e dals exportaders che deponan ruments a l'exteriur. A basa da l'autezza previsa da las taxas e dals ruments deponids annualmain vegnan imponidas las deponias da qua probablamain cun taxas da pli ch'in milliun francs per onn. Perencunter po far quint il chantun cun in return da be 800'000 francs. Uschia stuess il Grischun confinanziar la sanaziun da deponias veglias en auters chantuns en ina dimensiun considerabla, senza avair chaschunà er el quests custs.

La regenza refiera perquai er energicamain il sboz per ina ordinaziun davart la taxa per sanar deponias veglias. Essenzialmain explitgescha ella che la taxa previsa na saja betg necessaria e ch'ella chaschunia ina repartiziun massiva sin donn e custs da chantuns cun damain cas da sanaziun. Ultra da quai na saja la taxa betg confurma al chaschunader e chaschunia in augment inutil da l'apparat administrativ.

Da las vischnancas

Las revisiuns parzialas da las planisaziuns localas da Degen, Ruschein, Samedan, Schluein, Uors-Peiden, Valragn e Zuoz vegnan approvadas.

Il project da construcziun per meglierar la plazza da sport exteriura a Val S. Pieder vegn approvà definitivamain. Als custs imputabels da var 129'000 francs empermetta il chantun contribuziuns da construcziun da diesch pertschient.

Per differents projects da construcziuns da vias en il chantun èn vegnids dads libers credits d'in import total da 4.8 milliuns francs (installaziuns electricas per l'illuminaziun e per l'indriz da cabel da fibra da vaider en il tunnel dal San Bernardin, sanaziun/construcziun nova dal mir e dals mirs da sustegn Tröglitobel sin il traject Ziràn-Tusaun da la A13c, prolungaziun dal trottuar ad Andeer, lavurs da construcziun e da cuvrida sin la via taliana Piazza-Resgia de Scima, correcziun da la via d'Alpsu traject parzial Vals Segnas-Pignola, transfurmaziun da la plazza da la staziun da Scuol).

Nov schef da l'uffizi da sanadad

Rudolf Leuthold è vegnì elegì sco nov schef da l'uffizi da sanadad. El è naschì l'onn 1962 ed abita a Grüsch. Da 1991 fin avust 1998 ha Rudolf Leuthold lavurà en la partiziun da perscrutaziun e da svilup da la Hamilton Panaduz SA. L'entschatta da l'onn 1996 ha el obtegnì la responsabladad totala da la partiziun da software aifer la partiziun da perscrutaziun e da svilup. Dapi settember 1998 lavura Rudolf Leuthold tar la Krupp Presta SA ad Eschen sco manader da svilup en la partiziun d'alvers d'empalms. Rudolf Leuthold cumenza ses uffizi l'entschatta 2000.

Fatgs dal persunal

Maria Tscharner, Sched, emploiada da chasa en la chasa da dimora Giuvaulta da la clinica Beverin è ida en pensiun la fin da fanadur 1999. La regenza engrazia per ils servetschs ch'ella ha prestà en favur dal chantun.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 12.08.1999